Diari Oficial de la Generalitat Valenciana


Sumari del DOGV 7684, del 23-12-2015 (2015/9689)

Notificació de la sentència dictada en el procediment ordinari número 1257/2013.
--------------------------------------------------------------------------------

### Dades del document

Número de DOGV
:   7684

Data del DOGV
:   23-12-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/9689


Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Notificació de la sentència dictada en el procediment ordinari número 1257/2013. [2015/9689]  
Jesús Mario Abat Gallego, secretari d'aquesta ciutat i partit, faig saber que en el judici a què s'ha fet referència més amunt s'ha dictat la sentència, de 5 de juny de 2015, que té l'encapçalament i la dispositiva que, literalment, són com segueix:  
  
«Jutjat de Primera Instància número 4 de Castelló de la Plana  
Procediment: judici ordinari 1257/2013.  
Sentència número 000088/2015  
Castelló de la Plana, 5 de juny de 2015  
Víctor Calatayud Chollet, magistrat jutge del Jutjat de Primera Instància número 4 de Castelló de la Plana, he vist les actuacions de judici ordinari número 1257/2013, promogut pel procurador dels tribunals Ramón Soria Torres, en representació d'Hotels Marina d'Or, SL, dirigida pel lletrat Yago Ramos Thirache, contra Etienne Salem Kajoiny, contra Johanna Wespe (ambdós declarats en rebel·lia), basant-se en els següents:  
[...]  
Dispositiva  
Estime íntegrament la demanda interposada pel procurador dels tribunals Ramón Soria Torres, en representació d'Hotels Marina d'Or, SL, contra Etienne Salem Kajoin i contra Johanna Wespe, i declare:  
  
- La validesa i l'eficàcia del contracte de compravenda subscrit el 13 de setembre de 2011, pel qual es ven l'apartament allí descrit de l'edifici Acapulco IV, situat a Orpesa (Castelló), a raó de 168.999,00 euros, més IVA.  
- Que els demandats van incomplir les seues obligacions davant de l'actora com a venedora, respecte de l'apartament objecte de compravenda indicat en el contracte, en negar-se a pagar el preu i atorgar l'escriptura pública de compravenda, incorrent-hi en mora.  
I en conseqüència condemne els demandats:  
- A sotmetre's a aquestes declaracions.  
- A complir el contracte de compravenda de 13 de setembre de 2011 en les condicions pactades en el contracte indicat.  
- A atorgar escriptura pública de compravenda de l'apartament descrit en el contracte de data 13 de setembre de 2011, i a efectuar el pagament del preu pactat de 168.999,00 euros, més l'IVA al tipus corresponent, i del qual es deduirà l'import ja pagat de 54.000,00 euros en concepte de part del preu d'apartament, i tot això en el termini improrrogable d'un mes, i si no ho fan o ho verifiquen voluntàriament, es complirà a càrrec seu la sentència.  
- A pagar els danys i perjudicis ocasionats per l'incompliment del contracte, que seran els interessos legals calculats des de l'últim requeriment extrajudicial de 3 d'agost de 2012, o almenys des del requeriment judicial, incrementats en dos punts des de la sentència, fins a fer-ne el pagament complet, i calculats sobre l'import pendent de pagament que puja a 114.999,00 euros.  
- Al pagament de les despeses i de les costes processals causades.  
Notifiqueu aquesta resolució a les parts en els termes disposats i advertiu-los que, en contra, s'hi pot interposar un recurs d'apel·lació, que s'haurà d'interposar davant d'aquest jutjat dins del termini de 20 dies, comptats des de l'endemà de la notificació, on s'exposen les al·legacions en què es base la impugnació, a més d'esmentar la resolució apel·lada i els pronunciaments que impugnen.  
De conformitat amb el que estableix la disposició addicional 15a de la Llei Orgànica del Poder Judicial, introduïda per la Llei Orgànica 1/2009, de 3 de novembre, per a recórrer, la part recurrent haurà de constituir un dipòsit per l'import de 50 euros que es consignarà en el compte de consignacions d'aquest jutjat, sense que puga considerar-se preparat el recurs si el dipòsit no estiguera constituït. Estan exempts de constituir el dipòsit: el ministeri fiscal, l'Estat, les comunitats autònomes, les entitats locals i els organismes autònoms que en depenen.  
  
Aquesta és la meua sentència, de la qual caldrà deixar un testimoniatge en les actuacions, que, jutjant definitivament en primera instància, pronuncie, mane i firme.  
Publicació. Aquesta sentència va ser donada, llegida i publicada pel jutge que la firma en audiència pública el dia de la seua data, i assistit per mi, el secretari judicial. En done fe.»  
  
Atés que es desconeix el domicili o la residència actuals de l'entitat demandada, Etienne Samen Kajoin i Johanna Wespe, de conformitat amb allò que disposa l'article 497 de la Llei 1/2000, d'Enjudiciament Civil, s'ha ordenat publicar aquest edicte en el Diari Oficial de la Comunitat Valenciana, per a portar a efecte la diligència de notificació de sentència a què es fa referència.  
  
Castelló de la Plana, 5 de juny de 2015.- El secretari judicial: Jesús Mario Abat Gallego.